
Likumprojekts "Inovatīvas uzņēmējdarbības un prioritāro projektu atbalsta likums"
	Priekšlikums
Pirmkārt, aicinām komentēt/skaidrot, kāpēc tiek tik būtiski mainīts likums, visu pārliekot uz deleģējumu. Pašreizējā redakcijā likums nenosauc vairs cilvēkkapitālu kā prioritāti.
Šī redakcija ir nesaprotama: "projekti, kuru iepriekšējā pārskata gada vidējais atalgojums ir ne mazāks kā iepriekšējā pārskata gada Eiropas Savienības vidējais atalgojums.", tādēļ aicinām izstrādāt vieglāk uztveramu un nepārprotamu redakciju (piemēram, te būtu jāraksta: "projekti, kuros ...", jo atalgojums ir cilvēkam, nevis projektam).

Otrkārt, šis "zilās kartes" īpašais nosacījums tiek vērtēts kā administratīvi sarežģīts visā ES, jo stimulē maksāt honorārus vai pakalpojuma līgumus, lai sociālās apdrošināšanas iemaksas parādītos saņemamajā daļā.

Treškārt, šobrīd, 2023.gada nogalē, šī statistika ir pieejama par 2021. gadu. Šī ir ļoti smaga statistika, kuras apkopošanai nepieciešams laiks. Lūdzam izvērtēt, vai tiešām ir reāli saņemt iepriekšējā pārskata gada vērtību?
https://ec.europa.eu/eurostat/databrowser/view/NAMA_10_FTE__custom_4232263/bookmark/table?lang=en&bookmarkId=fafb4e3b-f3aa-4907-9102-16be8df6f775

